צילום מסך של התפריט הראשי מגרסת 1.5
**אייסי טאוור** (באנגלית: **Icy Tower**) הוא משחק מחשב פופולרי חינמי שפותח על ידי חברת המשחקים השוודית Free Lunch Design, וראה אור בשנת 2001. המשחק פותח בהשראת המשחק Xjump, ונכתב בעזרת הספרייה הגרפית אלגרו. מטרת המשחק היא לדלג במעלה מגדל מבלי ליפול מעבר לקצה המסך.

משחקיות
-------

השחקן מתחיל בקומת הקרקע של המגדל. עליו לקפוץ על המשטחים הקטנים ולטפס במעלי הקומות ולצבור נקודות. כאשר השחקן נופל מבעד לתחתית המסך, המשחק נגמר.
בזמן המשחק, מופיע בפינה השמאלית של המסך שעון. מהירות המשחק קבועה בכל חצי דקה, אולם בחלוף כל חצי דקה הקצב מתגבר. קצב התזוזה של השעון מלמד על קצב התזוזה של המסך - בזמן העלייה בקומות המסך עולה במהירות קבועה, שגדלה בחלוף כל דקה. אם הדמות נופלת לתחתית המסך ולא הצליחה לנחות על קומה, המשחק נגמר.

ניקוד
-----

הניקוד מתחלק לפי הכללים הבאים:

1. על כל מדרגה שהשחקן עולה מתווסף לו 10 נקודות (וכן אם הוא נופל מדרגה יורדות לו 10 נקודות)
2. על כל רצף קומבו {\textstyle x} שהשחקן מבצע מתווסף לשחקן עוד {\textstyle x^{2}}. יש לציין שכדי לבצע קומבו על השחקן לקפוץ בכל פעם בגובה של לפחות 2 מדרגות בכל שלב (על ידי קפיצה בינונית השחקן יכול להתקדם בין 2 ל-3 מדרגות ולעיתים נדירות יוכל להתקדם 4 מדרגות וע"י קפיצה גדולה להתקדם בין 4 ל-5 מדרגות, חשוב הזמן בין הנחיתות על המדרגות יהיה פחות מ-5 שניות, כי אז יסתיים הקומבו וחשוב לציין שאם שחקן יורד מדרגות באמצע הקומבו אז הקומבו לא ירד ויחושב לפי הערך שהגיע אליו עד לפני הירידה). הקומבו המינימלי שהשחקן יכול לבצע הוא 4 (שתי קפיצות קטנות של 2) ועל קומבו זה יתווסף לשחק 16 נקודות.

את סך הניקוד של השחקן במשחק ניתן לחשב על פי הנוסחא הבאה :

{\textstyle Score=10\*Floor+\sum \_{n=1}^{N}{Combo\_{n}^{2}}}
{\displaystyle Score}=סך כל הניקוד במשחק,

{\displaystyle Floor}=הקומה שהשחקן הגיע עד לרגע שהוא נפסל.

{\displaystyle Combo\_{i}}=גודל הקומבו ה "i" שהשחקן עשה (כאשר N מציין את מספר הקומבואים שהמשתמש עשה).

**לדוגמה** : השחקן הגיע עד למדרגה מספר 136 והוא ביצע במהלך משחקו 3 קומבואים (29 34 48)

הניקוד של השחקן יהיה :

{\textstyle Score=10\*Floor+\sum \_{n=1}^{N}{Combo\_{n}^{2}}=10\*136+29^{2}+34^{2}+48^{2}=5661}

מכאן ניתן להסיק כי הדרך להשיג את מספר המרבי של נקודות (בהינתן והשחקן הגיע עד למדרגה {\textstyle F} היא לבצע קומבו יחיד בגודל של {\textstyle F}, ניתן לראות זאת לפי הקשר הבא : נסמן {\textstyle \{C\_{n}\}\_{n=1}^{N}} להיות {\textstyle N} הרצפים (קומבו) שהשחקן ביצע כך ש : {\textstyle \sum \_{n=1}^{N}{C\_{n}}\leq F}

מכאן ניתן להסיק כי ניוד של השחקן יהיה {\textstyle Score=10F+\sum \_{n=1}^{N}C\_{n}^{2}} , ביטוי זה ניתן לחסימה למעלה באופן הבא : 

{\textstyle 10F+\sum \_{n=1}^{N}C\_{n}^{2}\leq 10F+\sum \_{n=1}^{N}\sum \_{k=1}^{N}C\_{n}C\_{k}=10F+\left(\sum \_{n=1}^{N}C\_{n}\right)^{2}\leq 10F+F^{2}=F(F+10)}

קומות
-----

גודל הקומות במשחק תלויות בעליית השחקן, כל 100 קומות גודלן נעשה קטן יותר ויותר עד קומה 1,000.

בכל 100 קומות סוגן משתנה, כלומר: 100 הקומות הראשונות עשויות מחומר מסוים, בעוד ש-100 הקומות הבאות עשויות מחומר אחר, וכך הלאה.

* קומות 0 עד 99 מ**אבן**
* קומות 100 עד 199 מ**קרח**
* קומות 200 עד 299 מ**עץ**
* קומות 300 עד 399 מ**מתכת**
* קומות 400 עד 499 מ**מסטיק**
* קומות 500 עד 599 מ**עצם**
* קומות 600 עד 699 מ**גפן**
* קומות 700 עד 799 מ**לבנה**
* קומות 800 עד 899 מ**עננים**
* קומות 900 עד 999 מ**קשת**
* מקומה 1,000 ומעלה מ**זכוכית**

קומבו
-----

עליית קומה אחת מזכה ב-10 נקודות. דרך נוספת לצבור נקודות היא עליית קומות בדילוגים, והיא נקראת "**קומבו**" (באנגלית: **Combo**), והיא מזכה את השחקן בניקוד מיוחד, לפי מספר הקומות שהשחקן עלה. כדי שהקומבו יחשב יש לבצע לפחות שני דילוגים כאלו ברצף. לאחר הקומבו מוצגת מחמאה במרכז המסך בגופן צבעוני. ככל שהקומבו גדול יותר, המחמאה טובה יותר, וכך הניקוד יותר גדול. המחמאות, לפי גודל הקומבו, הן:

* 4 עד 6 קומות: **!Good** (טוב!)
* 7 עד 14 קומות: **!Sweet** (מתוק!)
* 15 עד 24 קומות: **!Great** (נהדר!)
* 25 עד 34 קומות: **!Super** (סופר!)
* 35 עד 49 קומות: **!Wow** (וואו!)
* 50 עד 69 קומות: **!Amazing** (מדהים!)
* 70 עד 99 קומות: **!Extreme** (קיצוני!)
* 100 עד 139 קומות: **!Fantastic** (פנטסטי!)
* 140 עד 199 קומות: **!Splendid** (אדיר!)
* 200 קומות ומעלה: **!No way** (אין מצב!)

גרסת אונליין
------------

למשחק יצאו מספר גרסאות וביניהם גם גרסת האונליין. בגרסת האונליין צריך פייסבוק. גרסה זו עובדת על חוק שונה: במקום שהמסך עולה הלבנים נופלות ואם נשארים על לבנה יותר מדי זמן היא מתפוררת.

תוספות
------

המבנה הפנימי של Icy Tower מאפשר לבצע שינויים בדמות, בפסקול, באפקטים קוליים ובפלטת המשחק באמצעות הורדה והתקנה של קבצי משאבים שנארזו מחדש.

מאז גרסה 1.2, Icy Tower מאפשר שימוש בסקינים ליצירת דמויות מותאמות אישית נוספות שיכולות להחליף את שלוש דמויות ברירת המחדל הניתנות בחבילת המשחק.

גרסאות
------

צילום מסך מגרסת 1.5

| גרסה | תאריך יציאה |
| --- | --- |
| 1.0 | 22 בדצמבר 2001 |
| 1.1 | 11 בינואר 2002 |
| 1.2 | 11 באוקטובר 2003 |
| 1.2.1 | 31 בינואר 2004 |
| 1.3 | 6 בספטמבר 2005 |
| 1.3.1 | 29 באוקטובר 2005 |
| 1.3.2 | בוטל |
| Icy Tower Mobile | 6 באוקטובר 2008 |
| 1.4 | 3 ביוני 2009 |
| Icy Tower Facebook | 24 בספטמבר 2009 |
| Icy Tower iPhone | 12 בנובמבר 2010 |
| 1.5 | 31 בינואר 2011 |
| 2 | 1 בדצמבר 2012 |

קישורים חיצוניים
----------------

* 

* אתר האינטרנט הרשמי של Icy Tower